Τζάνετ Στιούαρτ, λαίδη Φλέμινγκ

Η Τζάνετ Στιούαρτ, λαίδη Φλέμινγκ, αγγλ.: Janet Stewart, Lady Fleming (17 Ιουλίου 1502 – 20 Φεβρουαρίου 1562), γνωστή ως Belle Écossaise ( γαλλικά για «η Ωραία Σκωτσέζα»), ήταν Σκωτσέζα αυλική. Ήταν νόθη κόρη τού βασιλιά Ιακώβου Δ΄ τής Σκωτίας, η οποία υπηρέτησε ως γκουβερνάντα τής ετεροθαλούς ανιψιάς της, Μαρίας Α΄ τής Σκωτίας. Η Τζάνετ ήταν για λίγο ερωμένη τού βασιλιά Ερρίκου Β΄ τής Γαλλίας, με τον οποίο απέκτησε έναν νόμιμο γιο: τον Ερρίκο ντ' Ανγκουλέμ. Η κόρη της, Μαρία Φλέμινγκ, ήταν μία από τις «Τέσσερις Μαρίες» τής νεαρής βασίλισσας.

 Καταγωγή 
Η Τζάνετ Στιούαρτ (επίσης γνωστή ως Τζέιν, Τζένυ και άλλες παραλλαγές) ήταν το 5ο νόθο παιδί τού βασιλιά Ιακώβου Δ΄ των Στιούαρτ, που ενηλικιώθηκε. Στους ετεροθαλείς αδελφούς της περιλαμβάνονταν ο Τζέιμς Στιούαρτ 1ος κόμης τού Μόρεϋ, ο Αλέξανδρος Στιούαρτ κύριος Καγκελάριος τής Σκωτίας, και ο βασιλιάς Ιάκωβος Ε΄, τής Σκωτίας, το μόνο επιζόν νόμιμο παιδί τού πατέρα της.

Η μητέρα της —η 4η βασιλική ερωμένη τού Ιακώβου Δ΄ που γέννησε απογόνους του— ήταν η λαίδη Αγνή Στιούαρτ (δευτερευόντως γνωστή ως Ισαβέλλα), κόρη τού Ιακώβου Στιούαρτ 1ου κόμη τού Μπιούκαν (ο οποίος έφερε το παρωνύμιο ο «Εγκάρδιος Ιάκωβος»). Οι γονείς τής Τζάνετ ήταν στενά συγγενείς (ακριβώς, ο ένας ετεροθαλής εξάδελφος τού γονιού τού άλλου) μέσω ενός κοινού προγόνου: τής Ιωάννας Μπωφόρ, συζύγου τού Ιακώβου Α΄ τής Σκωτίας.

 Οικογένεια 
Η Τζάνετ Στιούαρτ παντρεύτηκε τον Μάλκολμ Φλέμινγκ 3ο κύριο Φλέμινγκ, παρά το γεγονός ότι είχαν συγγένεια σε απαγορευμένο βαθμό. Απέκτησαν οκτώ παιδιά:

 Ιωάννα (γενν. 1525), παντρεύτηκε (1) τον Ιωάννη κύριο τού Λίβινγκστον, που σκοτώθηκε στη μάχη τού Πίνκη το 1547, μεγαλύτερο γιο τού Αλεξάνδρου Λίβινγκστον 5ου κυρίου Λίβινγκστον. Παντρεύτηκε (2) τον Ιωάννη Σάντιλαντς τού Κάλντιρ και (3) τον Δαβίδ Κρόφορντ τού Κερς.
 Τζάνετ (γενν. 1527), παντρεύτηκε τον Ριχάρδο Μπράουν. 
 Μαργαρίτα (γενν. 1532), παντρεύτηκε (1) τον Ροβέρτο Γκράχαμ, κύριο τού Μοντρόουζ και απέκτησε έναν γιο, τον Ιωάννη Γκράχαμ 3ο κόμη τού Μοντρόουζ. Στη συνέχεια, ξαναπαντρεύτηκε (2) τον Θωμά Έρσκιν κύριο του Έρσκιν (νεότερο αδελφό τού Ιωάννη Έρσκιν 6ου κυρίου Έρσκιν). Και (3) παντρεύτηκε τον Ιωάννη Στιούαρτ 4ο κόμη τού Άθολ, με τον οποίο απέκτησε έναν γιο , τον Ιωάννη Στιούαρτ 5ο κόμη τού Άθολ, και τρεις κόρες. Λέγεται ότι η Μαργαρίτα Φλέμινγκ ήταν μάγισσα, που είχε τη δύναμη να κάνει ξόρκια, για να απαλύνει τον πόνο τού τοκετού. 
 Ιάκωβος, 4ος κύριος Φλέμινγκ (γενν.  ), νυμφεύτηκε τη Βαρβάρα Χάμιλτον. Η κόρη τους Ιωάννα Φλέμινγκ (1554–1609) παντρεύτηκε τον Ιωάννη Μέιτλαντ τού Θίρλστεϊν, τον νεότερο αδελφό τού Γουλιέλμου Μέιτλαντ τού Λέθινγκτον, σύζυγο τής αδελφής του Μαρίας Φλέμινγκ. Εγγονός του ήταν ο Ιωάννης Μέιτλαντ 1ος κόμης τού Λόντερντεϊλ.
 Ελισάβετ (γενν. 1530), παντρεύτηκε τον Γουλιέλμο κύριο Σάνκουαρ, και ήταν η μητέρα τού Ροβέρτου Κράιτον 6ου κυρίου Κράιτον τού Σάνκουαρ. 
 Ιωάννης, 5ος κύριος Φλέμινγκ (γενν. π. 1535).
 Αγνή (γενν. 1535), παντρεύτηκε τον Γουλιέλμο Λίβινγκστον 6ο κύριο Λίβινγκστον. 
 Μαρία (γενν. 1543), ήταν μία από τις «Τέσσερις Μαρίες», τις κυρίες που ήταν κυρίες των τιμών τής Μαρίας Α΄ τής Σκωτίας. Παντρεύτηκε (1) τον Γουλιέλμο Μέιτλαντ τού Λέθινγκτον και (2) τον Γεώργιο Μέλντραμ τού Φάιβι. 

 Η ζωή στην αυλή 

 Αναφορές 

 Πηγές 
 Riddell, John (1843).    . Εδιμβούργο.
 Weir, Alison (2004).    . Νέα Υόρκη: Random House Trade Paperback.

Κατηγορία:Κόρες βασιλέων
Κατηγορία:Οίκος των Στιούαρτ